cyanic-selkie/wikianc huggingface dataset:
Μαριάνο Ραχόι
2018
Συνελήφθη στις 22 Μαΐου στις 8:10 το πρωί στη Βαλένθια, ο πρώην υπουργός των κυβερνήσεων Αθνάρ και πρόεδρος της Αυτονομίας της Βαλένθιας, Εντουάρντο Θαπλάνα (Eduardo Zaplana). Ο 62χρονος πολιτικός κατηγορείται για ξέπλυμα μαύρου χρήματος, παράνομες προμήθειες και δωροδοκία. Φέρεται ότι τις προμήθειες που λάμβανε πολλών εκατομμυρίων ευρώ τις μετέφερε σε λογαριασμούς του σε φορολογικούς παραδείσους. Μαζί του συνελήφθησαν και οι 10 συνεργάτες του.
Στις 23 Μαΐου 2018, εγκρίθηκε το προσχέδιο του Προϋπολογισμού για το 2018 με την υποστήριξη του PNV, του βασκικού εθνικιστικού κόμματος, το οποίο δήλωσε ότι έχει ευθύνη να ψηφίσει. Συνολικά υπέρ ψήφισαν 176 βουλευτές, έναντι 171 κατά.
Στις 24 Μαΐου 2018, η Audiencia Nacional (το ειδικό δικαστήριο της Ισπανίας) καταδίκασε σε 351 χρόνια φυλάκισης 29 από τους 37 κατηγορουμένους πολιτικούς του Λαϊκού Κόμματος και επιχειρηματίες για την «υπόθεση Γκιούρτελ». Με το πλήθος των κατηγοριών να φτάνουν στις 1000 σελίδες και να περιλαμβάνουν: πλαστογραφία, φοροδιαφυγή, απάτη κατά του δημοσίου, δωροδοκία, κατάχρηση, δόλος, φακελάκια στα μεγάλα στελέχη του κόμματος, ξέπλυμα μαύρου χρήματος, κτλ. Αντίστοιχα οι ποινές υπήρξαν ιδιαίτερα αυστηρές και στους υπόλοιπους κατηγορούμενους : 51 χρόνια στον επιχειρηματία Κορρέα, 33 χρόνια στον πρώην ταμία Μπάρθενας, 15 στην σύζυγό του, 20 και πλέον χρόνια σε διάφορους δημάρχους. Το ίδιο το Λαϊκό Κόμμα καταδικάστηκε και καλείται να επιστρέψει 245.000€ καθώς θεωρείται ότι ωφελήθηκε από παράνομες δραστηριότητες. Το ίδιο και η πρώην υπουργός Ανα Μάτο, η οποία δεχόταν δώρα από τους επιχειρηματίες.
Στις 25 Μαΐου 2018, το Σοσιαλιστικό Εργατικό Κόμμα Ισπανίας (PSOE) κατέθεσε πρόταση μομφής κατά της κυβέρνησης του Μαριάνο Ραχόι, μετά την καταδίκη του συντηρητικού κόμματος του πρωθυπουργού για την «υπόθεση Γκιούρτελ». Την 1η Ιουνίου 2018, η πρόταση μομφής υπερψηφίστηκε από την ολομέλεια με την ψήφο 180 βουλευτών, 4 περισσότερων από την απαιτούμενη απόλυτη πλειοψηφία, και έτσι για πρώτη φορά στην ιστορία της Ισπανίας από τη μεταπολίτευση η κυβέρνηση έχασε την εμπιστοσύνη της από τη Βουλή και ο Μαριάνο Ραχόι έχασε την πρωθυπουργία μετά από 7 συνεχόμενα χρόνια.
Παραίτηση από πρόεδρος του Λαϊκού Κόμματος
Μετά την υπερψήφιση της πρότασης μομφής κατά της κυβέρνησης Ραχόι, το Λαϊκό Κόμμα επανήλθε στην αντιπολίτευση μετά από 7 χρόνια διακυβέρνησης. Στις 5 Ιουνίου, ο Ραχόι ανακοίνωσε την παραίτησή του ως αρχηγού του κόμματος, ώστε να φέρει την ανανέωση στο κόμμα του. "Είναι καλύτερα για εμένα, καλύτερα για το κόμμα μου και καλύτερα για την Ισπανία", είπε ο Ραχόι ανακοινώνοντας την παραίτησή του και χειροκροτούμενος από μέλη του κόμματός του.
Τέλος από την πολιτική
Ο πρώην πρωθυπουργός της Ισπανίας Μαριάνο Ραχόι ανακοίνωσε την 6η Ιουνίου ότι εγκαταλείπει οριστικά την πολιτική. "Η πρόθεσή μου είναι να εγκαταλείψω οριστικά την πολιτική, υπάρχουν άλλα πράγματα να κάνει κανείς στη ζωή από το να αφιερωθεί στην πολιτική", δήλωσε σε ιδιωτικό ραδιοσταθμό ο Ραχόι, μετά την ανατροπή του από το κοινοβούλιο. Και συμπλήρωσε ότι : "Είχα μια πολυτάραχη πολιτική ζωή και πιστεύω ότι δεν έχει νόημα να παραμείνω κι άλλο εδώ και αυτό που λέω τώρα είναι ότι δεν θα δηλώσω υποψηφιότητα στο συνέδριο του κόμματος".
Εξωτερικοί σύνδεσμοι
Κατηγορία:Ισπανοί πολιτικοί Κατηγορία:Πρωθυπουργοί της Ισπανίας
USS Forrestal (CV-59)
Το αεροπλανοφόρο Φόρεσταλ (USS FORRESTAL CV-59) είναι το πρώτο που ναυπηγήθηκε αμέσως μετά τον Β' Παγκόσμιο Πόλεμο για λογαριασμό του αμερικανικού Πολεμικού Ναυτικού και του οποίου τα σχέδια αποτέλεσαν ομώνυμη Κλάση πλοίων
Τη ναυπήγησή του ανέλαβαν τα ναυπηγεία Newport News S.B & DD Co που ανέλαβαν και το τρίτο της ίδιας κλάσης αεροπλανοφόρο Σαρατόγκα. Η ναυπήγησή του ξεκίνησε στις 14 Ιουλίου του 1952 (ημερομηνία που τέθηκε η τρόπιδα), καθελκύσθηκε στις 11 Δεκεμβρίου του 1954 και εντάχθηκε στη δύναμη του αμερικανικού ναυτικού στις 1 Οκτωβρίου του 1955.
Τεχνικά χαρακτηριστικά
Σημείωση: Το όνομα στο πλοίο δόθηκε προς τιμή του Τζέιμς Φόρεσταλ. Το κόστος κατασκευής και του αρχικού εξοπλισμού του (εκτός των αεροσκαφών) έφθασε τα 189 εκατομμύρια δολάρια. Επιχειρησιακά εντάχθηκε στον 1ο στόλο ή στόλο του Ειρηνικού. Στις 29 Ιουλίου του 1967 κατά τις εργασίες παραβολής του σε λιμένα της Άπω Ανατολής σημειώθηκε έκρηξη στο κατάστρωμα πτήσης, όταν τα καύσιμα ενός αεροσκάφους πήραν φωτιά, με αποτέλεσμα ολόκληρο το αεροπλανοφόρο να τυλιχθεί στις φλόγες. Από την εκτεταμένη πυρκαγιά, έχασαν τη ζωή τους 134 άτομα.
Παροπλισμός
Στις 11 Σεπτεμβρίου του 1993 αποσύρθηκε από την ενεργό υπηρεσία και έκτοτε παραμένει παροπλισμένο, στη Φιλαδέλφεια, σε αναμονή διάθεσης, μετατροπής σε τεχνητό ύφαλο για ανάπτυξη αλιείας.
Πηγές
Forrestal
Βραβεία Αμερικανικής Ακαδημίας Κινηματογράφου 1975
thumb|250px|Η 48η Απονομή των Βραβείων της Αμερικανικής Ακαδημίας Κινηματογράφου.
Η 48η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1975, έλαβε χώρα στις 29 Μαρτίου 1976 στο Ντόροθι Τσάντλερ Παβίλιον, στο Λος Άντζελες. Απο την συγκεκριμένη τελετή και μέχρι σήμερα, το ABC κατέχει τα πνευματικά δικαιώματα προβολής των τελετών απονομής των βραβείων Όσκαρ.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1975
Αγριοκαρχαρίας
Ο αγριοκαρχαρίας (επιστημονική ονομασία Odontaspis ferox, Οδοντάσπις θηριώδης) είναι ένα είδος καρχαρία το οποίο ανήκει στην οικογένεια Οδοντασπίδες, με παγκόσμια, αν και αποσπασματική παρουσία σε εύκρατα και τροπικά νερά. Απαντώνται συνήθως σε βραχώδεις οικότοπους βαθέων υδάτων, αν και μερικές φορές συναντώνται σε ρηχά νερά, και είναι γνωστοί για το γεγονός ότι επιστρέφουν στην ίδια θέση χρόνο με το χρόνο. Αυτό το σπάνιο είδος συχνά συγχέεται με τον πολύ πιο συχνό καρχαρία ταύρο (Carcharias taurus), από τον οποίο μπορεί να διακριθεί με το πρώτο ραχιαίο πτερύγιο, το οποίο είναι μεγαλύτερο από το δεύτερο και είναι τοποθετημένο πιο μπροστά. Φτάνει σε μήκος τουλάχιστον 4.1 μέτρων και βάρος 290 κιλών.
Παραπομπές
Κατηγορία:Λαμνόμορφα Κατηγορία:Καρχαρίες
Παλαιοχούνη Αιτωλοακαρνανίας
Η Παλαιοχούνη είναι ορεινό χωριό της Αιτωλοακαρνανίας σε υψόμετρο 700 μέτρα το οποίο βρίσκεται προς τα όρια με την Ευρυτανία. Απέχει 43,5 χλμ. βορειοανατολικά από το Αγρίνιο και 69 χλμ. από το Καρπενήσι. Ως οικισμός περιλαμβάνεται στις ελληνικές απογραφές από το 1981 ως μέρος της τότε κοινότητας Χούνης. Σύμφωνα με το πρόγραμμα Καλλικράτης, μαζί με τα γειτονικά χωριά Ρίο, Σκιαδαίικα, Μπασδουναίικα, Λάκκες, Χούνη, Παλαιοχώρια και Λουτρά αποτελούν την τοπική κοινότητα Χούνης που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 δεν έχει μόνιμους  κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Ρις (ποταμός)
Ο Ρις (γερμανικά: Riß) είναι ένας μικρός ποταμός στη Βάδη Βυρτεμβέργη της Γερμανίας. Διαρρέει την Νοτιοδυτική Γερμανία και είναι δεξιός παραπόταμος του Δούναβη. Οι πηγές του βρίσκονται στην άνω Σουηβία, ανάμεσα στο Μπάντ-Βάλντσι και στο Μπαντ Σούσσενραιντ. Ρέει προς το βορρά, περνώντας μέσα από την πόλη Μπίμπεραχ αν ντερ Ριχ. Εκβάλλει στο Δούναβη σε απόσταση 1,5 χιλιομέτρων από την πόλη Ριστάισεν και σε απόσταση 20 χιλιομέτρων από την πόλη Ουλμ. Το συνολικό του μήκος είναι 50 χιλιόμετρα.
Ο ποταμός έδωσε το όνομά του στον παγετώνα Ρις.
Κατηγορία:Ποταμοί της Βάδης-Βυρτεμβέργης Κατηγορία:Ποταμοί της Γερμανίας Κατηγορία:Παραπόταμοι του Δούναβη
Βασίλης Δημητριάδης
Ο Βασίλης Δημητριάδης (1 Φεβρουαρίου 1966) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στην επίθεση και ήταν ικανός σκόρερ.
Σε συλλογικό επίπεδο
Ξεκίνησε την καριέρα του από τον Άρη Θεσσαλονίκης το 1986 και ήταν ήδη διεθνής όταν το 1991 αποκτήθηκε από την ΑΕΚ, μια μεταγραφή που κόστισε πάνω από 100 εκατομμύρια δραχμές. Η ομάδα της Θεσσαλονίκης πήρε περίπου 95 εκατομμύρια και τις εισπράξεις δυο φιλικών αγώνων μεταξύ των δυο ομάδων. Ο Δημητριάδης ήταν στόχος και του ΠΑΟΚ, ο τότε πρόεδρος του, Θωμάς Βουλινός, είχε προσφέρει 105 εκατομμύρια συν τον τερματοφύλακα Γιάννη Γκιτσιούδη, όμως οι κακές σχέσεις των δυο ομάδων της Θεσσαλονίκης αλλά και οι γρήγορες κινήσεις του Κώστα Γενεράκη δεν επέτρεψαν την μεταγραφή.
Προσαρμόστηκε αμέσως και οι 3 πρώτες χρονιές στην ΑΕΚ ήταν οι καλύτερες της καριέρας του. Την περίοδο 1991-92 σε 34 αγώνες σκόραρε 28 γκολ, την περίοδο 1992-93 σε 33 αγώνες σκόραρε 33 γκολ και την περίοδο 1993-94 σε 33 αγώνες σκόραρε 11 γκολ, κατακτώντας παράλληλα ισάριθμες φορές το πρωτάθλημα, ενώ τις δύο πρώτες από αυτές (1992 και 1993) αναδείχθηκε πρώτος σκόρερ της διοργάνωσης. Κατέκτησε ακόμα 1 κύπελλο Ελλάδας (1996).
Στα μέσα της σεζόν 1996-97 επέστρεψε στον Άρη Θεσσαλονίκης, με τη φανέλα του οποίου σημείωσε 8 γκολ σε 15 αγώνες, με την ομάδα όμως να υποβιβάζεται για πρώτη φορά στην ιστορία της. Το καλοκαίρι του 1997 συμφώνησε με την ΑΕΛ Λεμεσού και επέστρεψε στην Ελλάδα τη σεζόν 1998-99 με τους Λύκους στη Β' Εθνική όπου και έκλεισε την καριέρα του.
Στην Εθνική Ελλάδας
Με την Ελλάδα αγωνίστηκε για πρώτη φορά στις 17 Φεβρουαρίου 1988 και συμμετείχε συνολικά σε 28 αγώνες σκοράροντας 2 γκολ. Συμμετείχε στην αποστολή που ταξίδεψε στις ΗΠΑ για το Μουντιάλ 1994, όπου αγωνίστηκε σε δύο αγώνες.
Τίτλοι-διακρίσεις
Με την ΑΕΚ: Ευρωπαϊκό Ασημένιο Παπούτσι]]: 1993 (33 τέρματα) - Ο Άλι Μακόιστ που βραβεύτηκε με το Χρυσό Παπούτσι πέτυχε 34 τέρματα.
Χιονάνθρωπος
thumb|Χιονάνθρωπος στη ΓερμανίαΟ χιονάνθρωπος είναι ανθρωπομορφικό γλυπτό από χιόνι. Φτιάχνεται τον χειμώνα, συνήθως από παιδιά. Αποτελείται συχνά από τρεις σφαίρες χιονιού, τοποθετημένες η μία πάνω στην άλλη, ενώ δεν λείπουν και προσθήκες χαρακτηριστικών με υλικά άλλα εκτός από χιόνι, όπως καρότο, ξύλο ή κάρβουνο. Πιθανή είναι επίσης η προσθήκη ρουχισμού, όπως καπέλα, σκούφοι, κουμπιά και κασκόλ. Οι χιονάνθρωποι συνήθως έχουν περιορισμένη διάρκεια ζωής, καθώς λιώνουν με την άνοδο της θερμοκρασίας και τη βελτίωση των καιρικών συνθηκών. Πολλές φορές τα παιδιά κάνουν αγώνες για τον ψηλότερο χιονάνθρωπο. Είναι γύρω στο 1,5 μέτρο συνήθως.
μικρογραφία|Φτιάχνοντας χιονάνθρωπο στον κήπο του σπιτιού Κατηγορία:Γλυπτική Κατηγορία:Χιόνι
Λάουχερτ
Ο Λάουχερτ (γερμανικά: Lauchert) είναι ποταμός που διαρρέει το κρατίδιο της Βάδης-Βυρτεμβέργης που ανήκει στη Γερμανία. Είναι αριστερός παραπόταμος του Δούναβη. Οι πηγές του είναι κοντά στο Σόνενμπουλ, στις Σουαβικές Άλπεις. Έχει μήκος περίπου 56 χιλιόμετρα. Ρέει γενικά προς τα νότια και διαρρέει τις πόλεις Γκάμερτιγκεν, Βέριγκενσταντ και Μπίνγκεν. Εκβάλλει στο Δούναβη στο Σιγκμαρινγκεντόρφ.
Κατηγορία:Ποταμοί της Βάδης-Βυρτεμβέργης Κατηγορία:Παραπόταμοι του Δούναβη
Μεγάλη Σερβία
μικρογραφία|Τα υποθετικά σύνορα της Μεγάλης Σερβίας κατά τον [[Βόισλαβ Σέσελι, όπως ορίζονται από το υποθετικό σύνορο Βιροβίτιτσα-Κάρλοβατς-Κάρλομπαγκ στα δυτικά. ]] Ο όρος Μεγάλη Σερβία (Σερβικά: Велика Србија, Velika Srbija, μεταγραφή στο ελληνικό: Βελίκα Σρμπίγια) ισχύει για τη σερβική εθνικιστική και αλυτρωτική ιδεολογία που περιγράφει τη δημιουργία ενός Σερβικού κράτους που θα ενσωματώνει όλες τις περιοχές της παραδοσιακής σημασίας για το σερβικό έθνος και περιφέρειες εκτός της Σερβίας που κατοικούνται κυρίως από Σέρβους. Κύρια ιδεολογία αυτού του κινήματος είναι η ένωση όλων των Σέρβων (ή όλες τις ιστορικές Σέρβικες κατοικημένες εκτάσεις) σε ένα ενιαίο κράτος, υποστηρίζοντας, ανάλογα με την έκδοση, διαφορετικές περιοχές πολλών γειτονικών χωρών.
Η ιδεολογία «Μεγάλη Σερβία» συμπεριλαμβάνει εδάφη της σημερινής Κροατίας, τα σημερινά κράτη Βοσνία και Ερζεγοβίνη, Μαυροβούνιο και Βόρεια Μακεδονία. Σε κάποιες ιστορικές μορφές, η Μεγάλη Σερβία περιλαμβάνει επίσης τη σημερινή Αλβανία, εδάφη της Βουλγαρίας, της Ουγγαρίας και της Ρουμανίας. Έμπνευσή του προέρχεται από τη μνήμη και την ύπαρξη της σχετικά μεγάλης και ισχυρής σερβικής αυτοκρατορίας που υπήρχε το 14ο αιώνα στη νοτιοανατολική Ευρώπη πριν από την οθωμανική εισβολή.
Μετά την δημιουργία του νέου σέρβικου κράτους τον 19ο αιώνα η ιδεολογία άρχισε να διαδίδεται και πάλι. Προσπάθειες για την εκπλήρωση της ιδεολογίας άρχισαν τον 20ο αιώνα, στους Βαλκανικούς Πολέμους με την κατάληψη του Κοσσυφοπεδίου και πολλών πόλεων. Άλλη μια προσπάθεια από τους Σέρβους για την εκπλήρωση ήταν η δημιουργία του Βασιλείου της Γιουγκοσλαβίας που περιλάμβανε περιοχές της ιδεολογίας. Μετά την διάλυση της Γιουγκοσλαβίας Σέρβοι άρχισαν να προωθούν νέους τρόπους δημιουργίας της Μεγάλης Σερβίας αλλά ένας παράγοντας ενάντια στην ιδέα της Μεγάλης Σερβίας ήταν η ανεξαρτητοποίηση του Κοσσυφοπεδίου.
Πολέμων ο Αθηναίος
Ο Πολέμων (220 π.Χ. - 160 π.Χ.), αποκαλούμενος «ο Αθηναίος» ή «ο Ιλιεύς» (δηλαδή από το Ίλιο) ή «ο Περιηγητής», ήταν αρχαίος Έλληνας περιηγητής γεωγράφος, τοπογράφος, φιλόσοφος και ιστορικός.
Γεννήθηκε κοντά στο Ίλιο της Τρωάδας, ήταν γιος του Ευηγέτη και έδρασε τον 2ο αιώνα π.Χ. Τον αναφέρουν ο Πλούταρχος και ο Στέφανος ο Βυζάντιος. Καταγόταν από εύπορη οικογένεια. Ήταν μαθητής του Στωικού φιλοσόφου Παναίτιου. Οι περιηγήσεις του έλαβαν χώρα σε μεγάλο μέρος της Αρχαίας Ελλάδας, σε Μικρά Ασία, Ιταλία, Σικελία, και Αίγυπτο συλλέγοντας πλήθος πληροφοριών που αφορούσαν στα αξιοθέατα και καλλιτεχνικούς θησαυρούς της εποχής. Επίσης ήταν και αντιγραφέας πολλών επιγραφών, γεγονός που αποτυπώνεται στο έργο του Περί των κατά πόλεις επιγραμμάτων και του έδωσε τον τίτλο στηλοκόπας.
Έργα
Συνέγραψε αρκετά περιηγητικά έργα, εκ των οποίων διεσώθησαν ελάχιστα, κυρίως οι τίτλοι και μικρά αποσπάσματα. Θεωρείται ότι υπήρξε σημαντική πηγή άντλησης πληροφοριών για μεταγενέστερους όπως οι Στράβων, Πλούταρχος, Παυσανίας και Αθήναιος. Συχνά του απονέμεται ο τίτλος του ιδρυτή της επιστημονικής αρχαιολογικής έρευνας λόγω της μεθοδολογίας του που συνίστατο στην αυτοψία των προς περιγραφή χώρων, την τοπογράφησή τους και την πλήρη ιστορία τους. Τα κείμενά του αφορούσαν στην αθηναϊκή Ακρόπολη, στην Ιερά Οδό προς Ελευσίνα, στη Σπάρτη, στους Θησαυρούς των Δελφών και στις περιοχές του Ιλίου της Δωδώνης και της Σαμοθράκης.
Συγγράμματα που φέρεται να έγραψε ο Πολέμων, και των οποίων έχουν διασωθεί μόνο αποσπάσματα, κατά αλφαβητική σειρά, είναι:
Εξωτερικοί σύνδεσμοι
Κατηγορία:Έλληνες περιηγητές
Κατηγορία:Αρχαίοι Έλληνες γεωγράφοι Κατηγορία:Αρχαίοι Έλληνες ιστορικοί Κατηγορία:Στωικοί φιλόσοφοι
Οβιδοβόλο BL 6 δακτύλων (30 στατήρων)
Το Οβιδοβόλο BL 6 δακτύλων (30 cwt) ήταν Βρετανικό μέσο οπισθογεμές (BL = breech loading) οβιδοβόλο το οποίο χρησιμοποιήθηκε στον Β' Πόλεμο των Μπόερ, στον Α΄ Παγκόσμιο Πόλεμο και κατά τα πρώιμα στάδια του Β΄ Παγκοσμίου Πολέμου σε υπηρεσία με τον Ελληνικό Στρατό. Ο προσδιορισμός "30 στατήρων" αφορά το συνολικό βάρος της κάννης και του κλείστρου, τα οποία ζύγιζαν 30 στατήρες (cwt) : 30 x 50,8 κιλά = 1524 κιλά. Μπορεί να αναγνωριστεί από το ελαφρά διατεταμένο στόμιο του και τα μεγάλα επανατατικά ελατήρια κάτω από την κάννη.
Ιστορία
Εισήχθη σε υπηρεσία στον Βρετανικό Στρατό το 1896 και ήταν βασισμένο σε μία σχεδίαση του Ινδικού Στρατού Το πυροβόλο αυτό είχε σχεδιαστεί αρχικά σαν πυροβόλο πολιορκίας, το οποίο εκτόξευε ένα ειδικό βλήμα των 55,59 κιλών. Ήταν σχεδιασμένο για χρήση επί μίας στατικής πλατφόρμας πολιορκίας, χωρίς τους τροχούς του, ώστε να επιτυγχάνονται ακριβείς βολές μεγάλου βεληνεκούς. Όταν έβαλλε από την τροχήλατη του μεταφορική κλίνη, κάτι που είχε πια καταστεί κανόνας για όλα τα σύγχρονα μέσα πυροβόλα, τόσο το βεληνεκές του όσο και η ακρίβεια του ελαττωνόντουσαν, λόγω της περιορισμένης του ανύψωσης και της έλλειψης σύγχρονου συστήματος οπισθοδρόμησης.
Το αρχικό του βλήμα περιείχε το εκρηκτικό λυδδίτη των 122 λιβρών. Από το 1901 άρχισε να χρησιμοποιείται ένα ελαφρύτερο βλήμα των 45,36 κιλών (100 λιβρών), το οποίο επέτρεψε την αύξηση του μέγιστου βεληνεκούς σε 7000 γιάρδες κατά τη βολή με το όπλο επί της τροχήλατης του κλίνης. Από τότε τα βλήματα του χαρακτηρίστηκαν ως "βαρύ" (των 122 λιβρών) και "ελαφρύ" (των 100 λιβρών). Επίσης ήταν διαθέσιμο και ένα θραυσματογόνο βλήμα των 100 λιβρών.
Ήδη από τα τέλη του 1915 είχε ξεπεραστεί και αντικατασταθεί από το το Οβιδοβόλο 6 δακτύλων (26 cwt). Επίσης, το 1915 υπεβλήθη σε διαδικασία αναβάθμισης της κάννης, του συστήματος ενσφήνωσης του κλείστρου, του συστήματος οπισθοδρόμησης και των πυρομαχικών του, με αποτέλεσμα την αύξηση του μέγιστου βεληνεκούς του στα 10400 μέτρα (8400 μέτρα με τυπικά πυρομαχικά).
Β΄ Πολεμος των Μπόερ
Κατά τη διάρκεια του Δεύτερου Πόλεμου των Μπόερ αναπτύχθηκαν στη Νότια Αφρική 12 πυροβόλα, σαν μέρος του υλικού πολιορκίας του Βρετανικού Στρατού. Κατά τη διάρκεια αυτής της εκστρατείας έγινε εμφανές το πρόβλημα του περιορισμένου βεληνεκούς, οπότε και αναπτύχθηκε το βλήμα των 45,36 κιλών (100 λιβρών), ώστε το βεληνεκές του να αυξηθεί κατά την τροχήλατη βολή στις 7000 γυάρδες. Δεν κατέστη απαραίτητη η χρήση της πλατφόρμας πολιορκίας, η οποία επέτρεπε ανύψωση 70°. "Αυτή η δυνατότητα αφορούσε αυτοτελείς επιχειρήσεις πολιορκίας και στη Νότιο Αφρική δεν προέκυψε κάποια τέτοια ανάγκη. Σε αυτό το θέατρο επιχειρήσεων η πλατφόρμα ήταν ένα πρόσθετο βάρος και ανακαλύφθηκε ότι μπορούσε να παραμεληθεί".
Α΄ Παγκόσμιος Πόλεμος
Με την έκρηξη του Α΄ Παγκοσμίου Πολέμου υπήρχαν ακόμα διαθέσιμα περίπου 80 πυροβόλα. Στην πραγματικότητα ήταν το μόνο είδος βαρέος πυροβολικού που διέθετε ο Βρετανικός Στρατός και χρησιμοποιήθηκαν κατά κόρον στις πρώτες μάχες στη Γαλλία και τη Φλάνδρα. Τροποποιήθηκε προκειμένου να χρησιμοποιεί το τυπικό βλήμα των 100 λιβρών, με μία μικρή μεγέθυνση της θαλάμης (λαμβάνοντας έτσι το χαρακτηρισμό Mk I), ώστε να επιτρέπονται ελαφρώς μεγαλύτερα προωθητικά γεμίσματα. Χρησιμοποιήθηκε σε όλα τα θέατρα επιχειρήσεων, συμπεριλαμβανομένου και του Δυτικού Μετώπου, μέχρι την αντικατάσταση του στα τέλη του 1915, από το σύγχρονο Οβιδοβόλο 6 δακτύλων (26 cwt). Ωστόσο, λόγω της μικρής προτεραιότητας χορήγησης σύγχρονου πυροβολικού κατά την Εκστρατεία της Καλλίπολης, το Οβιδοβόλο 6 ιντσών (30 cwt) χρησιμοποιήθηκε από την 14η Πυροβολαρχία Πολιορκίας του Βασιλικού Φρουριακού Πυροβολικού (4 πυροβόλα), η οποία ήταν προσκολλημένη στην 29η Μεραρχία στην Έλλη και από την 1η Αυστραλιανή Πυροβολαρχία Βαρέος Πυροβολικού (2 πυροβόλα από το Βασιλικό Πυροβολικό της Μάλτας με υπηρέτες από το Πυροβολικό των Βασιλικών Πεζοναυτών, που έφτασαν τον Μάιο ) στον όρμο ANZAC.
Το Οβιδοβόλο BL 6 δακτύλων (30 cwt) εισήχθη σε υπηρεσία στον Ελληνικό Στρατό κατά τα τέλη του 1917, όταν λόγω της έλλειψης βαρέων πυροβόλων, ο Βρετανικός Στρατός μεταβίβασε 40 πυροβόλα στο Σώμα Στρατού Εθνικής Αμύνης, το οποίο επιχειρούσε στο Μακεδονικό Μέτωπο. Ο αριθμός αυτός επέτρεψε τη δημιουργία ενός Συντάγματος Οβιδοβόλων των 36 πυροβόλων (τρεις Μοίρες των τριών Πυροβολαρχιών των τεσσάρων σωλήνων), το οποίο συμμετείχε κατά τη διάσπαση του μετώπου στα μέσα και τέλη του 1918.
Μικρασιατική εκστρατεία
Κατά τη διάρκεια της Μικρασιατικής Εκστρατείας, το Σύνταγμα Οβιδοβόλων απέσπασε μία Μοίρα Οβιδοβόλων των 155 χιλ. (sic) από το 1919 μέχρι τις αρχές του 1922, η οποία χρησιμοποιήθηκε σαν Εφεδρεία Πυροβολικού Στρατιάς. Μετά από τον Φεβρουάριο του 1922, το Σύνταγμα Οβιδοβόλων αναπτύχθηκε πλήρως στη Μικρά Ασία, ωστόσο, σε πολλές περιπτώσεις οι 9 πυροβολαρχίες του αποσπώνταν για την ενίσχυση του μεραρχιακού πυροβολικού σε τομείς που εμφάνιζαν κίνδυνο τουρκικής διείσδυσης.
Β΄ Παγκόσμιος Πόλεμος
Κατά την Μάχη των Οχυρών (6-9 Απριλίου 1941), οι απώλειες των συγκεκριμένων πυροβολαρχιών ανήλθαν σε 3 πυροβόλα αχρηστευμένα εξ οργανικών βλάβών, σε 1 κατεστραμμένο από διάρρηξη βλήματος στο κοίλο της κάννης και σε 4 πυροβόλα κατεστραμμένα από αεροπορική επιδρομή. Τα εναπομείναντα 8 πυροβόλα παραδόθηκαν στους Γερμανούς σύμφωνα με τους όρους της συνθηκολόγησης.
Η ΙΙ/VIβ Πυροβολαρχία
Η ΙΙ Πυροβολαρχία της VIβ Ομάδος Πυροβόλων Θέσεως της XIV Μεραρχίας βρισκόταν ταγμένη στο Ύψ. Κρακώρ, όπισθεν του Οχυρού Ρούπελ. Η διείσδυση στην περιοχή του Κλειδίου του ΙΙ/125 Τάγματος, δυνάμεως 200 ανδρών και η κατάληψη του Υψ. Γκολιάμα, επέτρεψε την κατάδειξη της θέση της Πυροβολαρχίας, η οποία δέχθηκε αεροπορική επίθεση περί τις 1400. Παρά το γεγονός ότι αυτό θα σήμαινε και την ακριβή αποκάλυψη των θέσεων της, ο Διοικητής της, Λγος (ΠΒ) Κυριακίδης Αλέξανδρος συνέχισε τα πυρά εναντίον των επιτιθέμενων γερμανικών δυνάμεων, με αποτέλεσμα την πλήρη καταστροφή της Πυροβολαρχίας, το θάνατο του ιδίου, του Ανθλγου (ΠΒ) Βλάχου Πέτρου και 9 ακόμα στρατιωτών. Στις 22 Νοεμβρίου του 2000, κατόπιν πληροφοριών των κατοίκων της περιοχής, ανευρέθη σε παρακείμενη χαράδρα ένα από τα 4 κατεστραμμένα οβιδοβόλα των 6 δακτύλων της Πυροβολαρχίας το οποίο και τοποθετήθηκε μπροστά στο μνημείο του οχυρού Ρούπελ, ενώ σε ανασκαφικές εργασίες που έγιναν στις 17 Μαίου και 9 Ιουνίου 2001, ανευρέθησαν και οστά των υπερασπιστών της.
Διασωθέντα δείγματα
Από τα οβιδοβόλα των 6 δακτύλων (30 cwt) που υπηρέτησαν στον Ελληνικό Στρατό διασώζονται σήμερα τρία, τα οποία βρίσκονται από ένα στο Πολεμικό Μουσείο Αθηνών, στο Πολεμικό Μουσείο Θεσσαλονίκης και στην πύλη του NDC-GR στη Θεσσαλονίκη. Επίσης, στον περίβολο του μνημείου του Οχυρού Ρούπελ εκτίθεται το κατεστραμμένο πυροβόλο της ΙΙ/VIβ Πυροβολαρχίας που ανευρέθη το 2000.
Τα υπόλοιπα δύο σωζόμενα δείγματα του βρετανικού στρατού βρίσκονται από ένα στο Αυτοκρατορικό Πολεμικό Μουσείο του Ντάξφορντ και στο Μουσείο του Βασιλικού Πυροβολικού στο Γούλγουιτς του Λονδίνου(Το Μουσείο του Βασιλικού Πυροβολικού δεν λειτουργεί, είναι υπό μεταφορά).
Εξωτερικοί Σύνδεσμοι
Κατηγορία:Πυροβόλα
Εθνικό Αρχαιολογικό Μουσείο (Αθήνα)
Στις συλλογές του Εθνικόυ Αρχαιολογικόυ Μουσείου εκπροσωπούνται όλοι οι πολιτισμοί που άνθισαν στον ελλαδικό χώρο από την προϊστορική εποχή ως το τέλος της ρωμαϊκής περιόδου.
Αποτελεί το σπουδαιότερο μουσείο της χώρας.
Το Μουσείο βρίσκεται στην Αθήνα, επί της οδού Πατησίων και δίπλα από το ιστορικό συγκρότημα κτηρίων του Εθνικού Μετσοβίου Πολυτεχνείου. Μπροστά του και προς την οδό Πατησίων, εκτείνεται μία πλακόστρωτη πλατεία. Η έκτασή του, η οποία περιλαμβάνει και το Επιγραφικό Μουσείο, περικλείεται από τις οδούς Πατησίων, Ηπείρου, Μπουμπουλίνας και Τοσίτσα.
Ιστορία
εναλλ.=|μικρογραφία|296x296εσ|<Center>Η φημισμένη Μάσκα του Αγαμέμνoνα</Center> Το πρώτο αρχαιολογικό μουσείο στην Ελλάδα δημιουργήθηκε από τον Κυβερνήτη Ιωάννη Καποδίστρια στην Αίγινα το 1829. Από τότε η αρχαιολογική συλλογή εκτέθηκε σε διάφορα μέρη, μέχρι το 1858 όταν προκηρύχθηκε διεθνής αρχιτεκτονικός διαγωνισμός για την τοποθεσία και το σχέδιο του μουσείου. Η τοποθεσία που βρίσκεται τώρα το μουσείο δωρήθηκε από την Ελένη Τοσίτσα και η κατασκευή του ξεκίνησε το 1866 και ολοκληρώθηκε το 1889, χρησιμοποιώντας κονδύλια από την ελληνική κυβέρνηση, την Ελληνική Αρχαιολογική Εταιρία και την κοινότητα των Μυκηνών. Μεγάλοι ευεργέτες ήταν επίσης και οι Δημήτριος και Νικόλαος Βερναρδάκης από την Αγία Πετρούπολη, οι οποίοι έδωσαν μεγάλο χρηματικό ποσό.
Η αρχική ονομασία του μουσείου ήταν Το Κεντρικόν Αρχαιολογικόν Μουσείον και αρχικά με διάταγμα του βασιλιά Όθωνα στεγάστηκε στο Ναό του Ηφαίστου μέχρι το 1874. Έπειτα από ταλαιπωρίες και επακόλουθες στεγάσεις των εκθεμάτων η δημιουργία του νέου μουσείου ξεκίνησε το 1866. Έλαβε τη σημερινή του ονομασία το 1881 από τον πρωθυπουργό Χαρίλαο Τρικούπη. Κατά τον Β΄ Παγκόσμιο Πόλεμο, το μουσείο σταμάτησε να λειτουργεί και οι αρχαιότητες εγκιβωτίστηκαν και κρύφτηκαν για την προστασία τους.
Η νότια πτέρυγα του μουσείου στεγάζει το Επιγραφικό Μουσείο, που διαθέτει την πλουσιότερη συλλογή επιγραφών παγκοσμίως. Το μουσείο αυτό δημιουργήθηκε κατά τα έτη 1953 - 1960 με σχέδια του αρχιτέκτονα Περικλή Καραντινού.
Το κτήριο
Το νεοκλασικό σχέδιο του μουσείου έρχεται σε πλήρη συμφωνία με τα εκθέματα που περιέχει. Έτσι και αλλιώς η νεοκλασική αρχιτεκτονική ήταν πολύ διαδεδομένη στην Ευρώπη τον καιρό που χτίστηκε το μουσείο. Το αρχικό σχέδιο έγινε από τον αρχιτέκτονα Λούντβιχ Λάνγκε (Ludwig Lange) και αργότερα έγιναν αλλαγές από τους Παναγή Κάλκο που ήταν ο κύριος αρχιτέκτων, Αρμόδιο Βλάχο και Ερνστ Τσίλλερ. Το μουσείο διαθέτει επίσης πλούσιο και ιστορικό κήπο στην πρόσοψη του κτιρίου επί της οδού Πατησίων. Ακόμη υπάρχει εσωτερική αυλή όπου λειτουργεί αναψυκτήριο.
Επεκτάσεις και ανακαινίσεις
thumb|278x278px|right|[[Μηχανισμός των Αντικυθήρων]] Το κτήριο έχει υποστεί αρκετές επεκτάσεις. Οι πιο σημαντικές ήταν η κατασκευή μιας νέας ανατολικής πτέρυγας στις αρχές του 20ού αιώνα, βασισμένη σε σχέδια του Αναστάσιου Μεταξά και η δημιουργία διώροφου κτηρίου σχεδιασμένου από τον Γεώργιο Νομικό τα έτη 1932 - 1939. Αυτές οι κατασκευές ήταν αναγκαίες ώστε να στεγάσουν την ταχεία αναπτυσσόμενη συλλογή του μουσείου.
Το 1962, το Εθνικό Αρχαιολογικό Μουσείο απέκτησε πέντε νέες αίθουσες, ενώ εκτέθηκε ύστερα από αναμονή πολλών μηνών ο περίφημος χάλκινος Κούρος του 6ου αι. π.Χ., ο οποίος είχε ανακαλυφθεί στον Πειραιά τον Ιούλιο του 1959 και θεωρείται από τα αριστουργήματα της αρχαϊκής περιόδου.
Η πιο πρόσφατη ανακαίνιση διήρκεσε 1,5 χρόνο, κατά τον οποίο το μουσείο παρέμεινε εντελώς κλειστό. Επαναλειτούργησε τον Ιούλιο του 2004, έτοιμο πλέον για τους Ολυμπιακούς Αγώνες του 2004,. Αυτή η ανακαίνιση περιελάμβανε την αισθητική και τεχνική αναβάθμιση του κτηρίου, την εγκατάσταση σύγχρονου κλιματισμού, καθώς και αναδιοργάνωση των συλλογών και επιδιόρθωση των ζημιών από το σεισμό του 1999. Η αίθουσα του Ακρωτηρίου Θήρας άνοιξε το 2005. Σήμερα υπάρχει νέα ανάγκη επέκτασης του μουσείου.
Συλλογές
κέντρο|μικρογραφία|488x488εσ|εναλλ.=Το ισόγειο του Μουσείου |Το ισόγειο του Μουσείου
Αξιόλογα εκθέματα
thumb|right|354x354px|Αφροδίτη
Βιβλιοθήκη Αρχαιολογίας
Το μουσείο στεγάζει μια βιβλιοθήκη αρχαιολογίας ηλικίας 118 ετών, με σπάνια αρχαία τέχνη, βιβλία και εκδόσεις επιστημονικού και φιλοσοφικού περιεχομένου. Η βιβλιοθήκη κατέχει 20.000 περίπου τίτλους, συμπεριλαμβανομένων και τίτλων από τον 17ο αιώνα. Τον Μάιο του 2008 ολοκληρώθηκε η ανακαίνισή της η οποία χρηματοδοτήθηκε από το Ίδρυμα Αλέξανδρος Ωνάσης.
Πληροφορίες
thumb|289x289px|left|Το Εθνικό Αρχαιολογικό Μουσείο σε επιστολικό δελτάριο των αρχών του 20ου αι. Το μουσείο είναι εύκολα προσβάσιμο από το μετρό. Από το σταθμό Βικτώρια απέχει πέντε λεπτά με τα πόδια και από το σταθμό της Ομόνοιας δέκα. Εξυπηρετείται και από όλες τις γραμμές τρόλλεϊ και λεωφορείων που διέρχονται από την οδό Πατησίων.
Στο μουσείο στεγάζεται το πρόσφατα ανακαινισθέν πωλητήριο με αντίγραφα εκθεμάτων και βιβλία και επίσης δύο καφέ, ένα στο αίθριο του μουσείου και ένα στον κήπο.
Το κτίριο είναι προσβάσιμο για άτομα με αναπηρικά αμαξίδια και υπάρχουν οδηγοί και υποδομές για άτομα με ακουστικά προβλήματα.
Στο μουσείο από τον Ιούλιο μέχρι τον Οκτώβριο του 2007 διεξήχθη η έκθεση με γλυπτά του Πραξιτέλη που προηγουμένως παρουσιάστηκε στο Μουσείο του Λούβρου με μεγάλη επιτυχία.
Εξωτερικοί σύνδεσμοι
Εθνικο Αρχαιολογικο * Εθνικό Αρχαιολογικό
ΤΟΣ Κόμπλεντς
Η ΤΟΣ Κόμπλεντς (γερμανικά TuS Koblenz, πλήρες όνομα Turn- und Spielvereinigung Koblenz 1911 e. V.) είναι γερμανική ποδοσφαιρική ομάδα που εδρεύει στην πόλη Κόμπλεντς της Ρηνανίας-Παλατινάτου. Ιδρύθηκε το 1934 με την επωνυμία TuS Neuendorf ως διάδοχος σύλλογος του FV 1911 Neuendorf, που είχε ιδρυθεί την 1η Αυγούστου 1911 (εξ ου το έτος 1911 στην επωνυμία του σημερινού συλλόγου). Το τωρινό της όνομα η ομάδα το απέκτησε κατόπιν μετονομασίας το 1982. Έδρα της ομάδας είναι το "Στάντιον Όμπερβερτ" (Stadion Oberwerth), χωρητικότητας 15000 θεατών.
Την περίοδο 2017-18 συμμετείχε στην 4η κατηγορία, στην "Ρεγκιονάλλιγκα Σιντβέστ" (Regionalliga Südwest), τερματίζοντας στην 15η θέση, με αποτέλεσμα να υποβιβαστεί στην 5η κατηγορία "Όμπερλιγκα Ρηνανίας Παλατινάτου και Ζάαρλαντ" (Oberliga Rheinland-Pfalz/Saar).
Εξωτερικοί σύνδεσμοι
Κατηγορία:ΤΟΣ Κόμπλεντς Κατηγορία:Ιδρύσεις ποδοσφαιρικών ομάδων το 1911
Πάμελα (όνομα)
Το Πάμελα είναι ελληνικό γυναικείο κύριο όνομα.
Διάδοση του ονόματος
Στην Ελλάδα σε μια στατιστική μελέτη επί συνόλου 100.000 ατόμων περίπου (97.072 για την ακρίβεια) το όνομα Πάμελα εμφανίστηκε μόνο μια φορά.
Στο εξωτερικό το ονομα ήταν διάσημο από το 1930 έως το 1950, όμως τα τελευταία χρόνια το ονομα είναι υπό εξαφάνιση.
Ονομαστική Γιορτή
Το όνομα δεν έχει δικιά του άγια και γι’ αυτό εορτάζεται των Αγίων Πάντων.
Παραπομπές
Κατηγορία:Γυναικεία ελληνικά ονόματα Κατηγορία:Αρχαία ελληνικά ονόματα
Ελισαμπέτ Σερβάντες
Η Ελισαμπέτ Σερβάντες (Elizabeth Cervantes) ισπανική προφορά ΔΦΑ : [elisaˈβet serˈβantes], γεννημένη στις 1 Αυγούστου 1975, στην πόλη του Μεξικού, είναι μεξικανή ηθοποιός της σαπουνόπερας και ταινίες. Σπούδασε ηθοποιία στη Κάσα δελ Τεάτρο και στο Centro de Formacion Actoral (Κέντρο της Δραματικής Εκπαίδευσης) της TV Azteca.
Εξωτερικοί σύνδεσμοι
Κατηγορία:Μεξικανές ηθοποιοί κινηματογράφου
Βραβεία Αμερικανικής Ακαδημίας Κινηματογράφου 1976
thumb|250px|Η 49η Απονομή των Βραβείων της Αμερικανικής Ακαδημίας Κινηματογράφου.
Η 49η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου του έτος 1976, έλαβε χώρα στις 28 Μαρτίου 1977 στο Ντόροθι Τσάντλερ Παβίλιον, στο Λος Άντζελες, με κεντρικούς παρουσιαστές τους Ρίτσαρντ Πράιορ, Έλεν Μπέρστιν, Τζέιν Φόντα και Γουόρεν Μπίτι.Στην συγκεκριμένη τελετή δεν δόθηκαν τιμητικά βραβεία.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1976
STS-121
STS-120 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές του Διαστημικού Λεωφορείου Ντισκάβερι της NASA με προορισμό τον διεθνή διαστημικό σταθμό (ISS). Εκτοξεύθηκε στις 4 Ιουλίου 2006 και μετέφερε και παρέδωσε προμήθειες και εξοπλισμό στον διαστημικό σταθμό προετοιμάζοντας τον για μελλοντικές αποστολές συναρμολόγησης περαιτέρω τμημάτων. Επίσης μετέφερε έναν αστροναύτη στον διαστημικό σταθμό και τον άφησε εκεί για την διεξαγωγή του επιστημονικού του προγράμματος.
Εξαιτίας των καιρικών συνθηκών η αποστολή αναβλήθηκε δυο φορές, για να εκτοξευθεί τελικά επιτυχώς την Τρίτη 4 Ιουλίου 2006 στις 18:37:55 UTC (τοπική 2:37:55 μ.μ. EDT). Ήταν η πρώτη εκτόξευση αμερικάνικου διαστημικού λεωφορείου την ημέρα της εθνικής γιορτής των Αμερικάνων, της ημέρας της ανεξαρτησίας, αγγλ. Independence Day. Η αποστολή διήρκεσε σχεδόν 13 ημέρες και αποπερατώθηκε με την προσγείωση στο Διαστημικό Κέντρο Κέννεντυ στις 17 Ιουλίου 2006.
Η αποστολή STS-121 κατατάσσεται επίσης στο πρόγραμμα ανέγερσης του διαστημικού σταθμού, το ISS Assembly Mission ULF 1.1. Θεωρείται επίσης ως επιτυχημένη επιστροφή στο διαστημικό πρόγραμμα πτήσεων, αφού με την εφαρμογή των νέων προδιαγραφών σύμφωνα με την έκθεση της επιτροπής Columbia Accident Investigation Board, τόσο η παρούσα, όσο και η ακόλουθη πτήση STS-114 αποβήκαν επιτυχείς. Αφού πλέον τόσο η επιτυχημένη εκτόξευση, όσο και η επιτυχημένη προσγείωση ήταν καλοί οιωνοί για την συνέχιση του προγράμματος, η NASA προχώρησε στο πρόγραμμα ανέγερσης του διαστημικού σταθμού ISS.
Πλήρωμα
Το πλήρωμα που επάνδρωσε την πτήση: * Αριθμός πτήσεων (συμπεριλαμβανομένης της παρούσας STS-121), ακολουθούμενος από τα εμβλήματα των αποστολών, στις οποίες έχουν πάρει μέρος.
Στην πτήση προς τον διαστημικό σταθμό ISS συμπεριλαμβάνεται ως νέο μέλος της 13ης αποστολής και ο αστροναύτης:
Η θέση του Thomas Reiter ήταν προγραμματισμένη για τον Ρώσο Sergei Α. Volkov προτού να αναβληθεί η εκτόξευση της STS-121. Εξάλλου, ο βρετανός αστροναύτης Piers Sellers αντικατέστησε τον Carlos Noriega που αρχικά και σύμφωνα με την ενημέρωση από τις 15 Ιουλίου 2004 είχε προβλευθεί για την πτήση αυτή, αλλά λόγω ασθένειας δεν μπόρεσε να πετάξει.
Με την προσθήκη του Reiter, ο αιθμός του πληρώματος που παρεθρίσκονται στο ISS ανέβηκε για πρώτη φορά στα τρία μέλη, αφού μετά την απώλεια του Κολούμπια και την αναγκαστική προσωρινή διακοπή των πτήσεων, μόνο δύο άνθρωποι κατοικούσαν στον διαστημικό σταθμό ISS.
Εξωτερικοί σύνδεσμοι
Κατηγορία:Αποστολές Διαστημικών Λεωφορείων Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2006
Απολλώνιος ο Μόλων
Ο Απολλώνιος ο Μόλων ή Απολλώνιος ο Ρόδιος (1ος αιώνας π.Χ.) ήταν Έλληνας ρήτορας με καταγωγή από τα Αλάβανδα της Καρίας. Υπήρξε μαθητής του ρήτορα Μενεκλή, και κατόπιν μετακινήθηκε στη Ρόδο όπου και ίδρυσε εκεί τη δική του σχολή ρητορικής. Είχε επίσης επισκεφτεί τη Ρώμη 2 φορές ως πρεσβευτής της Ρόδου, ενώ κατά τα ταξίδια τους στη Ρόδο ο Κικέρωνας και ο Ιούλιος Καίσαρας σπούδασαν την τέχνη της ρητορικής μαζί του, κάτι που προσέδωσε σημαντική φήμη ως ρήτορα στον Απολλώνιο.
Ο Μόλων συνήθιζε να αναφέρει τον αττικό ρήτορα του 4ου αιώνα π.Χ., Δημοσθένη, στους μαθητές του, και πως κατά αυτόν τα πρώτα 3 στοιχεία της ρητορικής ήταν η απόδοση, απόδοση, και απόδοση του ρητορικού λόγου. Είχε εξαίρετη φήμη στα ρωμαϊκά δικαστήρια, και είχε επίσης προσκληθεί για να μιλήσει στη ρωμαϊκή σύγκλητο στα ελληνικά, μια σπάνια τιμή για ξένο πρεσβευτή. Έγραψε επίσης μελέτες σχετικά με τον Όμηρο, καθώς και προσπάθησε να μετριάσει το ρητορικό ύφος του ασιανισμού. Σύμφωνα με τον Ιουδαίο ιστορικό Ιώσηπο Φλάβιο, ο Μόλων συκοφαντούσε τους Εβραίους και τον Μωυσή, καθώς υποστήριζε πως οι πρόγονοι των Εβραίων ήταν οι Αιγύπτιοι και πως ο Μωυσής ήταν τσαρλατάνος καθώς οι 10 εντολές του δίδασκαν μόνο κακό και όχι αρετή.
Πηγές
Κατηγορία:Αρχαίοι Έλληνες ρήτορες
McDonald's Championship
Το McDonald's Championship (πιο γνωστό ως McDonald's Open από τον εμπορικό χορηγό του) ήταν μια διεθνής συνάντηση μπάσκετ, με επίσημο χαρακτήρα , που στόχο της είχε την προσέγγιση του αθλήματος μεταξύ δυο διαφορετικών σχολών, εκείνης της Αμερικής με την αντίστοιχη της Ευρώπης και είχε αντικαταστήσει το διηπειρωτικό κύπελλο.
Διοργανώθηκαν εννέα συνεχόμενα τουρνουά, εκ των οποίων το πρώτο έλαβε χώρα το 1987 στο Μιλγουόκι των ΗΠΑ και τα υπόλοιπα οκτώ στην Ευρώπη. Στο τουρνουά αυτό, που τα πρώτα πέντε χρόνια του γινόταν σε ετήσια βάση κάθε Οκτώβριο και στη συνέχεια έγινε διετές, συνήθως έπαιρνε μέρος μια ομάδα του Αμερικανικού πρωταθλήματος ως προσκεκλημένη και κάποιες κορυφαίες Ευρωπαϊκές ομάδες, αλλά και Εθνικές ομάδες Ευρωπαϊκών χωρών ή ακόμη ομάδες επίλεκτων.
Τα πρωτεία των τίτλων κατέχουν οι αμερικανικοί σύλλογοι. Παρά την εμπορική επιτυχία που σημείωσαν οι αγώνες, ο θεσμός αυτός τελικά καταργήθηκε 13 χρόνια μετά την καθιέρωσή του.
McDonald's και ελληνικό κοινό
Η μόνη ελληνική ομάδα που έχει συμμετάσχει σε αυτή τη διοργάνωση είναι ο Ολυμπιακός.
Πηγές
ΝΒΑ-FIBA Τουρνουά OPEN ΝΒΑ-FIBA Τουρνουά OPEN
Απολλώνιος ο Μαλακός
Ο Απολλώνιος ο Μαλακός ήταν Έλληνας ρήτορας από τα Αλάβανδα της Καρίας, ο οποίος δραστηριοποιήθηκε κατά το 120 π.Χ., και υπήρξε μαθητής του ρήτορα Μενεκλή ο οποίος ήταν ο κύριος εκπρόσωπος του ρητορικού ρεύματος του ασιανισμού κατά την περίοδο εκείνη. Κατόπιν ο Απολλώνιος μετακινήθηκε στη Ρόδο όπου και ασχολήθηκε με τη διδασκαλία της ρητορικής. Ανάμεσα στους μαθητές του υπήρξαν πολλοί εύποροι Ρωμαίοι, όπως ο ο Κόιντος Μούκιος Σκαεβόλας ο οιωνοσκόπος, καθώς και ο ρήτορας Μάρκος Αντώνιος. Πιθανώς είχε συγγενική σχέση με τον επίσης ρήτορα και με καταγωγή από τα Αλάβανδα Απολλώνιο τον Μόλωνα ο οποίος δραστηριοποιούνταν επίσης στη Ρόδο.
Ναυτιλιακή κρίση
Γενικά με τον όρο ναυτιλιακή κρίση (Shipping crisis) χαρακτηρίζεται χρονική περίοδος όπου παρατηρείται έντονη πτώση των ναύλων που μπορεί να οφείλεται είτε σε εξωγενείς προς τη Ναυτιλία παράγοντες είτε σε ενδογενείς, σε καθαρά εσωτερικούς παράγοντες (της Ναυτιλίας)*
Εξωγενείς παράγοντες μπορεί να είναι μια γενική οικονομική ύφεση που έχει ως αποτέλεσμα τον περιορισμό του διεθνούς εμπορίου, (όπως για παράδειγμα η μεγάλη κρίση του 1929-1932), ή μια αλματώδης αύξηση των καυσίμων που επιφέρουν επίσης ίδια αποτελέσματα.
Ενδογενείς παράγοντες είναι οι καθαρά εσωτερικοί παράγοντες της Ναυτιλίας που συνήθως οφείλονται σε αναζήτηση υπέρμετρου πλουτισμού ή σε λανθασμένες αποφάσεις όπως για παράδειγμα η ασύμμετρη προς τις υπάρχουσες ανάγκες αύξηση της χωρητικότητας των πλοίων με επακόλουθο την υπέρμετρη προσφορά σε σχέση πάντα προς τη ζήτηση. Σε τέτοιους λόγους οφείλονται οι μεγάλες κρίσεις των περιόδων 1921-1924, 1957-1958, και άλλες νεότερες.
Ναυτιλιακές κρίσεις που μπορεί να οφείλονται σε πολεμικές συρράξεις συνήθως χαρακτηρίζονται μικρές (χρονικά) και περιορισμένες (τοπικά).
Γενικά δεν θα πρέπει να διαφεύγει το γεγονός πως στο σύνολό τους όλες οι ναυτιλιακές κρίσεις, στη πραγματικότητα, παρουσιάζουν "μικτό χαρακτήρα" αφού τις περισσότερες φορές τα "εξωγενή αίτια" συνδέονται με τα "ενδογενή". Τέτοιες κρίσεις ήταν του 1971 αλλά ιδιαίτερα του 1974 που έπληξε κυρίως τα δεξαμενόπλοια και που συνεχίσθηκε γι΄ αρκετά χρόνια.
Δείτε επίσης
Κριση
Ευάγγελος Δαμάσκος
Με το όνομα Ευάγγελος Δαμάσκος είναι γνωστοί οι:
Κύπελλο Κόρατς 1996-97
Το Κύπελλο Κόρατς καλαθοσφαίρισης ανδρών περιόδου 1996-97 ήταν η διοργάνωση κατά την οποία μια Ελληνική ομάδα έφθασε στην δεύτερη κατάκτησή της και έκτη συνολικά για την Ελλάδα σε όλα τα Ευρωπαϊκά Κύπελλα. Το Κύπελλο Κόρατς 1996-97 διεξήχθη σε 16 προκριματικούς ομίλους από τους οποίους περνούσαν στην επόμενη φάση οι δυο πρώτοι και στη συνέχεια αλλεπάλληλους γύρους διπλών αναμετρήσεων, έως και τον επίσης διπλό Τελικό, όπου έφθασαν η Τουρκική Τόφας Μπούρσα και ο Α.Σ. Άρης Θεσσαλονίκης.
Ο διπλός Τελικός
Ο πρώτος τελικός δόθηκε στο Παλέ Ντε Σπορ και μια βδομάδα αργότερα ακολούθησε η ρεβάνς στο γήπεδο της τουρκικής ομάδας.
Ο Άρης είχε μια πολύ άσχημη βραδιά στο πρώτο ματς και ηττήθηκε με 66-77. Όμως στη ρεβάνς ήταν εκπληκτικός, επικράτησε με σκορ 88-70 και πήρε έτσι το δεύτερο Ευρωπαϊκό του τίτλο, μετά το Κύπελλο Κυπελλούχων του 1993.
Πηγή
1996 1997 Κορατς Κορατς
Γ.Σ. Αγίας Παρασκευής
Ο Γυμναστικός Σύλλογος Αγίας Παρασκευής, γνωστός και με τη σύντμηση Γ.Σ.Α.Π., είναι ελληνικό αθλητικό σωματείο που δραστηριοποιείται στην Αγία Παρασκευή, όπου και βρίσκεται η έδρα του, το Κλειστό Γυμναστήριο Κοντοπεύκου. Επίσημο έτος ίδρυσής του είναι το 1976 και αγωνίζεται με χρώματα το κόκκινο και το μαύρο. Διατηρεί τμήματα καλαθοσφαίρισης γυναικών, νεανίδων, κορασίδων, καθώς και ακαδημιών. Τα γραφεία του συλλόγου συστεγάζονται με αυτά της ανδρικής ομάδας του ίδιου Δήμου, την Κ.Α.Π.
Ιστορική αναδρομή
Ο Γυμναστικός Σύλλογος Αγίας Παρασκευής (ΓΣΑΠ) ιδρύθηκε το 1976 από τη συνένωση τοπικών αθλητικών σωματείων και αρχικά διατηρούσε τμήματα καλαθοσφαίρισης, πετοσφαίρισης και ενόργανης γυμναστικής. Το 1986 επικέντρωσε το ενδιαφέρον του στο άθλημα της καλαθοσφαίρισης.
Η δεκαετία του 1980
Κατά την αγωνιστική περίοδο 1986-87 η ομάδα αναδείχτηκε πρωταθλήτρια στο τοπικό της Πρωτάθλημα, εκείνο της Α' Κατηγορίας της Ε.Σ.Κ. Αττικής. Σαν αποτέλεσμα ανήλθε στην Α' Εθνική Κατηγορία (η Β' Εθνική ξεκίνησε να υφίσταται το 1989-90 και η Α2 Εθνική το 1997-98).
Εκεί πραγματοποίησε μια εξαιρετική χρονιά συγκεντρώνοντας 15 νίκες και 7 ήττες. Εν τέλει το Πρωτάθλημα της περιόδου 1987-88 κατέκτησε ο Σπόρτιγκ, ακολουθούμενος από την Αγία Παρασκευή που κατετάγη 2η πανελλαδικά ανάμεσα σε 14 ομάδες.
Την επόμενη χρονιά, 1988-89, πάντα στα πλαίσια της Α' Εθνικής, η ομάδα συνέλεξε 17 νίκες και 5 ήττες, ισοβαθμώντας με τη Μ.Ε.Ν.Τ. Στην τελική κατάταξη η ομάδα της Θεσσαλονίκης βρέθηκε στην 3η θέση και η Αγία Παρασκευή στην 4η λόγω των μεταξύ τους αποτελεσμάτων.
Η δεκαετία του 1990
Η πορεία της ομάδας στην κορυφαία κατηγορία των ελληνικών πρωταθλημάτων συνεχίστηκε και στο πρώτο μισό της επόμενης δεκαετίας, οπότε και η ομάδα έφτασε στη μέγιστη ακμή της. Το χρονικό διάστημα αυτό η Αγία Παρασκευή συμμετείχε επίσης 4 φορές σε ευρωπαϊκές διοργανώσεις και συγκεκριμένα στο European Cup Liliana Ronchetti (1989, 1990, 1993, 1994).
Την αγωνιστική περίοδο 1990-91 η Αγία Παρασκευή συμμετείχε στο Πρωτάθλημα της τότε Α' Εθνικής Κατηγορίας, σημειώνοντας 14 νίκες και 8 ήττες απέναντι σε 12 αντιπάλους. Στην τελική βαθμολογική κατάταξη βρέθηκε στην 5η θέση.
Την επόμενη χρονιά 1991-92 η επίδοση του συλλόγου ήταν ακριβώς η ίδια σε ό,τι αφορά τα αποτελέσματα και τη θέση στην τελική βαθμολογία.
Την επόμενη περίοδο 1993-94 η απόδοση του συλλόγου εμφάνισε σημάδια κάμψης. Έχοντας συγκεντρώσει 10 νίκες και 16 ήττες, όσες και η ομάδα του Παλαιού Φαλήρου, τοποθετήθηκε στην 11η θέση σε σύνολο 14 ομάδων, αποφεύγοντας τον υποβιβασμό.
Δεν στάθηκε εξίσου τυχερός την αγωνιστική περίοδο 1994-95, οπότε και ολοκλήρωσε τις αγωνιστικές του υποχρεώσεις στη 14η και τελευταία θέση του βαθμολογικού πίνακα με απολογισμό μόλις 3 νίκες σε 26 αγώνες. Με τον τρόπο αυτό υποβιβάστηκε στη Β' Εθνική Κατηγορία (η Α2 Εθνική δεν είχε ακόμη δημιουργηθεί).
Τη χρονιά 1996-97 το Πρωτάθλημα Ελλάδος διεκδίκησαν 14 σύλλογοι, ωστόσο η Αγία Παρασκευή δεν κατάφερε να ανταποκριθεί στο υψηλό αυτό επίπεδο όπως παλιότερα. Κλείνοντας το αγωνιστικό κομμάτι με 8 νίκες και 18 ήττες, κατετάγη στη 12η θέση και υποβιβάστηκε στην Α2 Εθνική, η οποία έκλεινε ένα χρόνο ζωής.
Η δεκαετία του 2000
Η αλλαγή της χιλιετίας βρήκε το σύλλογο της Αγίας Παρασκευής στο επίπεδο του Πρωταθλήματος της Α2 Εθνικής Κατηγορίας.
Το δυναμικό της Α2 Εθνικής για την αγωνιστική περίοδο 2000-01 συνέθεσαν 12 ομάδες που σχημάτισαν έναν και μοναδικό όμιλο. Στη διάρκεια της χρονιάς η Αγία Παρασκευή συγκέντρωσε μόλις 3 νίκες σε 22 αγώνες με αποτέλεσμα να καταλάβει την τελευταία θέση του τελικού βαθμολογικού πίνακα και να υποβιβαστεί. Στη διοργάνωση του Κυπέλλου Ελλάδος ο σύλλογος πέρασε επιτυχώς από την Α' Φάση αποκλείοντας διαδοχικά το Λασσάνη Κοζάνης (47-64) και κατόπιν τον Αχιλλέα Τριανδρίας (69-61). Η πορεία του σταμάτησε στη Β' Φάση όπου και γνώρισε την ήττα από τον Α.Ν.Ο.Γ. με το επιβλητικό σκορ 80-36.
Την επόμενη περίοδο 2001-02 η Αγία Παρασκευή πραγματοποίησε μία νέα προσπάθεια στα πλαίσια της Β' Εθνικής Κατηγορίας, η οποία προέβλεπε δύο Ομίλους των 12 συλλόγων. Στην τελική βαθμολογική κατάταξη η ομάδα βρέθηκε στην 7η θέση, με απολογισμό 11 νίκες και 11 ήττες. Την ίδια επίδοση είχε και ο Ατρόμητος Ηρακλής Πειραιά, ο οποίος τοποθετήθηκε μία θέση υψηλότερα βάσει των επόμενων κριτηρίων κατάταξης. Τη χρονιά αυτή οι ομάδες της Β' Εθνικής δεν αγωνίστηκαν στο Κύπελλο.
Τη χρονιά 2002-03, πάντα στον Όμιλο Νότου της Β' Εθνικής, η Αγία Παρασκευή είχε περισσότερη τύχη, κλείνοντας τη χρονιά με 14 νίκες και 6 ήττες, όσες και η Σχερία Κέρκυρας. Στην τελική βαθμολογία οι δύο ομάδες βρέθηκαν στη 2η και 3η θέση αντίστοιχα, με μία νίκη λιγότερη από τον πρωτοπόρο Πανιώνιο. Με τον τρόπο αυτό ο σύλλογος της Αγίας Παρασκευής επέστρεψε στην αμέσως ανώτερη κατηγορία. Για δεύτερη συνεχή χρονιά δεν είχε δικαίωμα συμμετοχής στο Κύπελλο Ελλάδος.
Την περίοδο 2003-04 η Β' Εθνική Κατηγορία έπαψε να υφίσταται και το Πρωτάθλημα της Α2 Εθνικής διεξήχθη σε δύο Ομίλους, Βορρά και Νότου, καθέναν από τους οποίους συνέθεταν 12 ομάδες. Η Αγία Παρασκευή τοποθετήθηκε στον Όμιλο Νότου, στα πλαίσια του οποίου συγκέντρωσε 11 νίκες και 11 ήττες, όσες και ο Πρωτέας Βούλας. Στην τελική βαθμολογική κατάταξη βρέθηκε στην 6η θέση, παραμένοντας χωρίς περιπέτειες στην ίδια κατηγορία. Έχοντας επιστρέψει και στο θεσμό του Κυπέλλου, η ομάδα αποκλείστηκε στην πρεμιέρα από τον Πανιώνιο με σκορ 55-68.
Την επόμενη χρονιά, 2004-05, ο σύλλογος ολοκλήρωσε τις αγωνιστικές του υποχρεώσεις στη 2η θέση του Ομίλου Νότου, με 19 νίκες και 3 ήττες, χάνοντας τον τίτλο του Πρωταθλητή από τον Άρη Θήβας. Παρ' όλα αυτά εξασφάλισε το εισιτήριο επιστροφής στην Α1 Εθνική Κατηγορία μετά από αρκετά χρόνια. Στους αγώνες του Κυπέλλου Ελλάδος, η Αγία Παρασκευή νίκησε στην 1η αγωνιστική την Ε.Α. Πατρών με σκορ 41-47 και κατόπιν αποκλείστηκε στη 2η από το Παλαιό Φάληρο με σκορ 59-53.
Η παραμονή της ομάδας στην κορυφαία κατηγορία του ελληνικού γυναικείου μπάσκετ, η τελευταία μέχρι σήμερα, υπήρξε σύντομη: έχοντας να αντιμετωπίσει 13 ομάδες σημείωσε 6 νίκες σε 26 αγώνες με αποτέλεσμα να βρεθεί στη 13η και προτελευταία θέση του τελικού βαθμολογικού πίνακα της αγωνιστικής περιόδου 2005-06. Κατά συνέπεια υποβιβάστηκε και πάλι στην Α2 Εθνική. Στο θεσμό του Κυπέλλου η Αγία Παρασκευή ξεκίνησε απευθείας στη Β' Φάση, γνωρίζοντας όμως άμεσα τον αποκλεισμό με σκορ 75-58 από την Καστοριά.
Η παραμονή του συλλόγου στην Α2 Εθνική τα επόμενα χρόνια χαρακτηρίστηκε από αργή καθοδική πορεία. Συγκεκριμένα, η αμέσως επόμενη χρονιά, 2006-07, είχε ως αποτέλεσμα την κατάληψη της 7ης θέσης του Νοτίου Ομίλου της Α2 Εθνικής με απολογισμό 14 νίκες και 12 ήττες απέναντι σε 13 αντιπάλους. Στο Κύπελλο η Αγία Παρασκευή ηττήθηκε στο πρώτο της παιχνίδι από τον Αστέρα Εξαρχείων με σκορ 58-56 με αποτέλεσμα να αποκλειστεί αμέσως.
Την επόμενη περίοδο, 2007-08, η Αγία Παρασκευή συγκέντρωσε 13 νίκες και 13 ήττες, ισοβαθμώντας με την Ελευθερία Μοσχάτου. Στην τελική βαθμολογική κατάταξη τοποθετήθηκε βάσει των επόμενων της βαθμολογίας κριτηρίων στην 8η θέση, σε ασφαλή απόσταση από τη ζώνη του υποβιβασμού. Στη διοργάνωση του Κυπέλλου η ομάδα είχε ένα θετικό αποτέλεσμα προτού αποκλειστεί στη Β' Φάση. Συγκεκριμένα υποχρέωσε σε ήττα τον Ηρόδοτο με σκορ 42-57 προτού αποκλειστεί από την Καστοριά (όπως και δύο χρόνια πριν) με σκορ 41-67.
Κατά την αγωνιστική περίοδο, 2008-09, η ομάδα της Αγίας Παρασκευής συνέλεξε 13 νίκες, 12 ήττες και ένα μηδενισμό. Στον τελικό βαθμολογικό πίνακα του Ομίλου Νότου (τον οποίο εξακολουθούσαν να συνθέτουν 14 ομάδες) βρέθηκε στη 10η θέση, εξασφαλίζοντας ωστόσο την παραμονή της και για την επόμενη χρονιά. Η πορεία της στο Κύπελλο ήταν κάπως μακρύτερη σε σχέση με τα προηγούμενα χρόνια. Το πρώτο της παιχνίδι εναντίον της Αργυρούπολης δεν διεξήχθη ποτέ με υπαιτιότητα της αντιπάλου, οπότε προχώρησε απευθείας στην επόμενη φάση. Εκεί υποχρέωσε σε ήττα τον Π.Α.Ο.Κ. με το εμφατικό 74-33. Τελικά αποκλείστηκε κατά τη Γ' Φάση, όταν γνώρισε την ήττα από τον Άρη Χολαργού με σκορ 55-86.
Την επόμενη χρονιά, 2009-10, ο σύλλογος κατέλαβε και πάλι τη 10η θέση του Νοτίου Ομίλου με 11 νίκες και 15 ήττες, ωστόσο αυτή τη φορά, επειδή ο αριθμός των ομάδων που θα συμμετείχαν στις εθνικές κατηγορίες γυναικών μειώθηκε βάσει απόφασης της Ομοσπονδίας Καλαθοσφαίρισης, ο σύλλογος υποβιβάστηκε στο οικείο του τοπικό πρωτάθλημα. Στα πλαίσια του Κυπέλλου Ελλάδος ο σύλλογος αγωνίστηκε σε μόλις ένα παιχνίδι, όπου και γνώρισε την ήττα - αποκλεισμό από τη Νίκη Λευκάδας με σκορ 49-50.